I mange deler av verden fører fattigdom i kombinasjon med befolkningsvekst til økt press på naturressurser. Når det drives rovdrift på jord, skog og andre ressurser, blir det vanskelig å skaffe nok mat, vann og inntekt. Flere flytter inn til byene, hvor de ofte ender opp i slumstrøk med usikre boforhold. Befolkningsveksten for land i nord er om lag 0,5 %, mens den i sør er rundt 2 %. Barn er en viktig ressurs i fattige land, blant annet for å sikre alderdommen. Å få mange barn øker sjansene for å bli tatt vare på når man blir gammel, men bidrar samtidig til å opprettholde en stadig økende befolkning, som ytterligere presser naturressursene – og hemmer en bærekraftig utvikling.